पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। हनुमानगंज इलाके में घोड़ानक्कास की एक होटल में शनिवार तड़के शार्ट सर्किट से आग लग गई। देखते ही देखते आग ऐसी भड़की की पूरी होटल में धुआं भर गया। इसमें दम घुटने से एक की मौत हो गई जबकि दो अन्य बुरी तरह झुलस गए।
उन्हें हमीदिया में भर्ती कराया गया है। प्रत्यक्षदर्शियों के मुताबिक आग इतनी तेजी से बढ़ी कि कोई कुछ समझ ही नहीं पाया। यदि दमकलकर्मी जल्दी नहीं पहुंचते तो आसपास की दूसरी दुकानें और होटल भी आग की चपेट में आ सकती थी। दमकलकर्मियों ने मौके पर पहुंचकर होटल में ठहरे लोगों के सुरक्षित बाहर निकाला। पुलिस ने आगजनी के कारणों की जांच शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn